Θέμα: Modern Greek Language (Secondary School)
Ερώτηση: Εργαζόμενη μητέρα και παιδί. https://www.google.com/imgres?imgurl=https%3A%2F%2Fwww.ipaidia.gr Πολύ συχνά οι εργαζόμενες μητέρες ανησυχούν για το πόσο ποιοτικό χρόνο περνούν με τα παιδιά τους ή νιώθουν ενοχές για την απουσία τους από το σπίτι. Πρέπει, ωστόσο, κάθε γυναίκα να καταλάβει ότι το να εργάζεται δεν σημαίνει πως είναι "κακή μητέρα". Ούτε είναι κακό να αρέσει στη γυναίκα η δουλειά της. Άλλωστε, δεν εργαζόμαστε μόνο για βιοποριστικούς λόγους. Η εργασία προσφέρει χαρά και δημιουργικότητα. Είναι ωφέλιμο και για το παιδί να βλέπει πως η μητέρα του εργάζεται. Όταν η μητέρα εργάζεται, δίνει πολύτιμα μαθήματα στα παιδιά της, εφόσον μεταφέρει την πείρα της από το γραφείο, για να τα διδάξει πώς να διαχειρίζονται καλύτερα τα προβλήματα και πώς να διαπραγματεύονται. Φυσικά, έτσι τα παιδιά μαθαίνουν πολύ καλά και την ισότητα των δύο φύλων. Ένα μικρό κορίτσι μαθαίνει από την εργαζόμενη μητέρα του να διεκδικεί ίσες ευκαιρίες. Επίσης, η εργαζόμενη μητέρα διδάσκει στα παιδιά πώς να κατακτούν τους στόχους τους. Καθώς μεγαλώνουν, τη βλέπουν να διεκδικεί καλύτερες συνθήκες στην εργασία. Έτσι, ξέρουν πόσο σημαντική είναι η προσπάθεια. Βάζουν στόχους για το μέλλον. Άρα η μητέρα γίνεται ένα θετικό πρότυπο. Επιπλέον, τα παιδιά που μεγαλώνουν με εργαζόμενες μητέρες γίνονται περισσότερο ανεξάρτητα. Μπορεί να υπάρχουν περιπτώσεις, όπου η μητέρα δεν πηγαίνει το παιδί στη γιορτή ενός φίλου, γιατί καθυστέρησε στη δουλειά. Απογοητεύονται λίγο τα παιδιά, αλλά μαθαίνουν να αντιμετωπίζουν πιο υπεύθυνα τις δυσκολίες. Επίσης, αναλαμβάνουν κάποιες δουλειές του σπιτιού, όταν η μητέρα λείπει από το σπίτι για δουλειά. Κάθε μητέρα θέλει να δώσει στο παιδί της μια ευτυχισμένη παιδική ηλικία. Και θα το καταφέρει είτε εργάζεται είτε όχι, αρκεί να νιώθει πρώτα η ίδια καλά. Τα παιδιά θέλουν να έχουν ευτυχισμένους γονείς. [Άρθρο της Μαίρης Κάντα στον ιστότοπο: http://www.marvelousmoms.gr/ergazomeni-mitera-xronos-me-to-paidi/#.Xoq19Izbow – διασκευασμένο για τις ανάγκες της εξέτασης] Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Η εργαζόμενη μητέρα νιώθει ενοχές, επειδή δεν περνάει πολύ χρόνο με τα παιδιά της.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1